Дора Габе
Малка Богородица

chitanka.info

На нашата малка княгиня Мария Луиза

Малка Богородица

насън ме целунала

и на двете бузички

две трапчинки турнала.

В две трапчинки сладички

две усмивки легнали

и два реда зъбчета

като бисер грейнали.

А косите гладките

чисто злато сложила —

за мен Богородичка

много се тревожила…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.